L 209/18 Den Europæiske Unions Tidende 10.8.2010 AFGØRELSER KOMMISSIONENS AFGØRELSE af 9. august 2010 om ændring af bilag XI til Rådets direktiv 2003/85/EF for så vidt angår listen over laboratorier, som har tilladelse til at håndtere levende mund- og klovesygevirus (meddelt under nummer K(2010) 5420) (EØS-relevant tekst) (2010/435/EU) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under  henvisning  til  Rådets  direktiv 2003/85/EF  af 29. september 2003 om EF-foranstaltninger til bekæmpelse af mund- og klovesyge, om ophævelse af direktiv 85/511/EØF og beslutningerne 89/531/EØF og 91/665/EØF og om ændring af direktiv 92/46/EØF (!), særlig artikel 67, og ud fra følgende betragtninger: (1) — Ved direktiv 2003/85/EF er der fastsat bestemmelser om minimumsbekæmpelsesforanstaltninger, der skal anvendes ved udbrud af mund- og klovesyge, og visse forebyggende foranstaltninger, der skal give de kompe- tente myndigheder og landbrugsbefolkningen mere viden om og gøre dem bedre forberedt på mund- og klovesyge. (2) — Blandt disse forebyggende foranstaltninger er bestem- melsen om, at medlemsstaterne skal sikre, at håndtering af levende mund- og klovesygevirus med henblik på forskning og diagnosticering kun finder sted på de godkendte laboratorier, der er opført i del A, og frem- stilling af inaktiverede antigener til fremstilling af vacciner eller fremstilling af vacciner og dermed forbunden forskning kun finder sted på de godkendte virksomheder og laboratorier, der er opført i del B i bilag XI til direktiv 2003/85/EF. (3) — Bulgarien har officielt underrettet Kommissionen om, at kontrol i henhold til artikel 66 i direktiv 2003/85/EF har resulteret i, at landets nationale referencelaboratorium ikke længere anses for at leve op til de biosikkerheds- standarder, der er foreskrevet i artikel 65, litra d), i direktiv 2003/85/EF. (4) — Nederlandene har officielt underrettet Kommissionen om visse ændringer i navnet på et laboratorium, der er opført i del B i bilag XI til direktiv 2003/85/EF, og som ligger i Nederlandene. ()) EUT L 306 af 22.11.2003, s. 1. (5) — Af sikkerhedshensyn er det vigtigt at holde listen over laboratorier i bilag XI til direktiv 2003/85/EF ajourført. (6) — Det er derfor nødvendigt at lade oplysningerne vedrø- rende Bulgarien i listen over laboratorier i del A udgå og erstatte oplysningerne vedrørende Nederlandene i listen over laboratorier i del B i bilag XI til direktiv 2003/85/EF. Bilag XI til direktiv 2003/85/EF bør derfor ændres i overensstemmelse hermed. (7) — Foranstaltningerne i denne afgørelse er i overensstem- melse med udtalelse fra Den Stående Komité for Fødeva- rekæden og Dyresundhed — VEDTAGET DENNE AFGØRELSE: Artikel 1 I bilag XI til direktiv 2003/85/EF foretages følgende ændringer: 1. I bilag I udgår oplysningerne vedrørende Bulgarien. 2. I del B affattes oplysningerne vedrørende Nederlandene således: »NL | Nederlandene | Merial S.A.S., Lelystad Laboratory, Lelystad« Artikel 2 Denne afgørelse er rettet til medlemsstaterne. Udfærdiget i Bruxelles, den 9. august 2010. På Kommissionens vegne John DALLI Medlem af Kommissionen